**Toamna lui Do do**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dodo este copilul cu vise colorate

cu sertarul plin de amintiri

este un peter pan multiplicat

în momente de un cromatism aparte

pierdut printre dali matisse

ascuns după ușă privește curios

cum globul acela galben greoi

palpită a soare

dodo aduce melancoliile toamnei în palme

culege frunze și le împarte tuturor

le spune

vedeți?

dar ei trec mai departe nepăsători

ridicând din umeri

doar o fetiță cu șiretul desfăcut

întinde timidă mâna

ia o frunză

apoi încă una

iar dodo zâmbește și aduce altele

din ce în ce mai vii

mai verzi

și fetița începe să radă

să alerge printre flori

împreună cu dodo

prin vară

adina v.

10.11.2019